తెలంగాణ రాజ్యాధికార పార్టీ

తెలంగాణ రాజ్యాధికార పార్టీ తెలంగాణ రాష్ట్రంలో 2025లో ఏర్పడిన ప్రాంతీయ పార్టీ. ఎమ్మెల్సీ తీన్మార్ మల్లన్న బీసీ రిజర్వేషన్లు, రాజ్యాధికారం సాధనే ధ్యేయంగా ఈ పార్టీని 2025 సెప్టెంబర్ 17న హైదరాబాద్ హోటల్‌ తాజ్‌ కృష్ణ వేదికగా ఏర్పాటు చేశాడు.  

తెలంగాణ రాజ్యాధికార పార్టీ (టీఆర్‌పీ) అధ్యక్షుడిగా తీన్మార్ మల్లన్న, వర్కింగ్‌ ప్రెసిడెంట్లుగా మాదం రజనీకుమార్‌ యాదవ్‌, సూదగాని హరిశంకర్‌ గౌడ్‌, ప్రధాన కార్యదర్శులుగా వట్టే జానయ్య యాదవ్‌, సంగెం సూర్యారావు, పల్లెబోయిన అశోక్‌ యాదవ్‌, జ్యోతి పండల్‌ ఎన్నికయ్యారు. టీఆర్‌పీ అధికార ప్రతినిధిగా ఏఐను ప్రకటించారు. 
పార్టీ ఆవిర్భావం
హైదరాబాద్ హోటల్‌ తాజ్‌ కృష్ణ లో 2025 సెప్టెంబర్ 17న తెలంగాణ రాష్ట్రంలో బీసీ రిజర్వేషన్లు, రాజ్యాధికారం లక్ష్యంగా పెరియార్‌, విశ్వకర్మల జయంతి రోజు తెలంగాణ రాజ్యాధికార పార్టీ’ని స్థాపిస్తున్నట్లు తీన్మార్ మల్లన్న ప్రకటించాడు. తెలంగాణ ప్రజల ఆశయాలను, ఆకాంక్షలను నెరవేర్చడమే తమ పార్టీ ప్రధాన లక్ష్యమని, అధికారంలోకి వస్తే, ప్రజల కోసం పారదర్శకమైన, నిజాయితీతో కూడిన పాలన అందిస్తామన్నారు.

పార్టీ జెండా
టీఆర్‌పీ జెండాను ఎరుపు, ఆకుపచ్చ రంగుల్లో రూపొందించారు. జెండా మధ్యలో పిడికిలి బిగించిన చేయితో పాటు కార్మిక చక్రం, వరి కంకులు ఉన్నాయి. జెండా పై భాగంలో ఆత్మగౌరవం, అధికారం, వాటా నినాదాలను రాశారు. పిడికిలి కింది భాగంలో పార్టీ పేరును ముద్రించారు. ఆకుపచ్చ రంగు రైతులకు, ఎరుపు రంగు పోరాటానికి సూచన అని తెలిపారు.
 మూలాలు 

వర్గం:తెలంగాణ
వర్గం:2025 స్థాపితాలు
వర్గం:తెలంగాణ రాజకీయ పార్టీలు
వర్గం:రాజకీయ ఉద్యమాలు